Desa KEDA Seberang Paya Kerchut

Desa KEDA Seberang Paya Kerchut 

 Latar Belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Seberang Paya Kerchut merupakan salah satu penempatan yang dibangunkan di bawah  Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada Tahun 1994. Penempatan ini mula diduduki pada tahun 1995 dengan bilangan rumah sebanyak 50 buah rumah dan memberi manfaat kepada 250 orang penduduk di Daerah Kota Setar.

 Sejarah Kampung 
Desa KEDA Seberang Paya Kerchut terletak di dalam Mukim Telaga Mas, Daerah Kota Setar dan bersempadan dengan Mukim Lengkuas. Desa KEDA ini terletak kira-kira 21km dari Bandaraya Alor Setar dan Bukit Pinang adalah pekan kecil yang paling hampir dengan perkampungan ini. Lembaga Kemajuan Wilayah Kedah (KEDA) telah mewujudkan penempatan ini dan nama Desa KEDA diambil dari nama asal kampung tersebut. Penempatan PPRT ini merupakan kampung tersusun yang ke-4 dibina pada tahun 1995.

 Info Desa 
+Nama DesaDesa KEDA Seberang Paya KerchutMukimTelaga MasDUNBukit PinangParlimenPokok SenaDaerahKota SetarNegeriKedah Darul Aman

 Geografi 
Desa KEDA Seberang Paya Kerchut terletak di dalam Mukim Telaga Mas dan bersempadan dengan Mukim Lengkuas. Desa KEDA Seberang Paya Kerchut ini terletak di kawasan tanah pamah berhampiran terusan utama Lembaga Kemajuan Pertanian Muda (MADA). Keluasan kawasan ini ialah 10.5 ekar meliputi kawasan perumahan, pertanian, surau, dewan, dewan dan padang bola. Kawasan ini diusahakan dengan tanaman sayuran dan pisang. Kawasan sekitar dikelilingi dengan tanaman getah dan sawah. 

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 8, Kota Setar/ Kubang Pasu yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Seberang Paya Kerchut. Penyelia kampung  akan berhubung dengan Jawatankuasa 4P yang akan membantu melaksanakan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 16 ahli jawatankuasa iaitu Pengerusi, Timbalan Pengerusi, Setiausaha, Bendahari dan 10 Biro dan 2 orang pemeriksa kira-kira yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa Desa KEDA Seberang Paya Kerchut 
Senarai Ahli Jawatankuasa Desa KEDA Seberang Paya Kerchut bagi sesi 2022/2024 adalah seperti berikut :
+JawatanPenyandangPengerusiMohd Desa bin Che AbuTimbalan PengerusiAbdul Rahim bin ChaSetiausahaNor Atirah bin RazakBendahariKu Besah binti AbdullahBiro Pembangunan & InfrastrukturChe Abu bin Che DinBiro Kesenian & KebudayaanAbdul Rashid bin Che OmBiro Keceriaan & Alam SekitarMohd Nordin bin JohariBiro Keselamatan & SosialMohamad bin AriffinBiro Kebajikan & KesihatanAzizah binti HassanBiro Wanita, OKU & Warga EmasAsma binti SaadBiro Pendidikan & Modal InsanSiti Zubaidah binti YahyaBiro Sukan & RekreasiAzita binti Ab RahmanBiro BeliaNur Azian binti OmarBiro Agama & EkonomiRohana binti JapPemeriksa Kira-Kira 1Noreha binti Mohd HusainPemeriksa Kira-Kira 2Saripah binti Mat

 Maklumat Penduduk 
+PerkaraBilangan (Orang)Jumlah Keseluruhan Penduduk229Jumlah Keluarga63Bilangan Penduduk Lelaki118Bilangan Penduduk Perempuan111

 Pendidikan 
Tahap pendidikan penduduk Desa KEDA Seberang Paya Kerchut adalah seperti berikut :
+KelulusanBilangan (Orang)Sijil Kemahiran Bertauliah2Diploma4Ijazah2Jumlah8

 Pendapatan Kasar Isi Rumah 
Penduduk Desa KEDA Seberang Paya Kerchut dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
+Purata Pendapatan (RM)Bilangan Penduduk (Orang)<RM530.0011RM531.00 - RM790.0014RM791.00 - RM1,319.0053>RM1,319.006

 Kegunaan Tanah 
Secara keseluruhannya, pembangunan tanah untuk Desa KEDA Seberang Paya Kerchut ialah sebanyak 10.5ek yang merangkumi kawasan surau/dewan 0.45ek, tapak kediaman 6.23ek, padang bola 0.91ek dan tanah untuk kemajuan masa hadapan 2.91ek.

 Hak Milik Penduduk 
Bilangan kenderaan yang dimiliki penduduk seperti berikut:
+Jenis KenderaanBilangan (unit)Kereta35Motosikal86

 Kemudahan Asas 
Dari segi infrastruktur, jalan kampung berturap sedia ada sepanjang 1.5 km dan lampu jalan sebanyak 15 unit. Bekalan air terawat dalam kategori Sistem Bekalan Air Awam merangkumi semua rumah iaitu 48 buah rumah. Bekalan elektrik dalam kategori grid  sedia ada digunakan oleh semua rumah kediaman. Sistem pembentungan menggunakan tandas sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air.

Dari segi capaian/ akses liputan, talian internet ada tetapi tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Seberang Paya Kerchut dilengkapi dewan orang ramai/surau 1 buah, bilik gerakan 1 buah, lot permainan kanak-kanak 1 buah dan padang bola 1 buah.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Seberang Paya Kerchut adalah seperti berikut:
+PerkaraBilangan (Orang)OKU umur 18 tahun dan ke atas3 (L) 5 (P)Bapa Tunggal1Ibu Tunggal 8Anak Yatim4 (L) 3 (P)